《东平道中有感》
明代·冯彬

晓发东平道，淅沥风露秋。道旁有古坟，累累翳荆丘。

翁仲互倾侧，隧路狐狸游。询之道上人，阅代公与侯。

忆昔全盛时，赐葬承恩优。松楸蔽天日，碑板蟠龙虬。

一朝陵谷变，名姓不可求。悠悠百年身，旦夕同蜉蝣。

作者简介：明广东雷州卫人，字用先。嘉靖八年进士。授平阳知县，改知上海，征为御史，巡按广西，出知松江府，多惠政。有《松冈文集》。